இதுபோல இன்னொரு நிகழ்வு குறித்து ஜாபிர் (ரலி) அவர்கள் இவ்வாறு அறிவிக்கிறார்கள். இது போன்று ஒரு போர் முடிந்து ஊர் திரும்பிக் கொண்டிருந்தனர் சஹாபாக்கள். ஓரிடத்தில் இரவில் தங்கிய போது ஒரு சஹாபாவிற்கு தூக்கத்தில் அசுத்தம் செய்யும் நிைலமை ஏற்பட்டு விட்டது. கடும் குளிர் காலம். தண்ணீர் நிறையவே இருக்கிறது. ஆனால் தண்ணீர் மிகவும் உறைந்த நிலையில் இருந்தது. அவர் உடலிலோ போரில் ஏற்பட்ட காயங்கள் இருந்தது. அதில் தண்ணீரை ஊற்றி குளித்தால் உயிருக்கு ஆபத்தான நிைலமை ஏற்பட்டு விடும். அவரும் தன் சக தோழர்களுடன் ஆலோசிக்கிறார். “இந்த நிலையில் குளிக்காமல் தொழலாமா?” என்று அவருக்கும் சரியான பதில் கிடைக்கவில்லை. எனவே குளிக்காமலேயே தொழுகையை நிறைவேற்றி விட்டார்.